একদা আমিও সন্তানের পিতা হব । শুধু আমার কেন, যারা এ প্রজন্মের তারা সবাই বাবা-মা হবে । এজন্য ভাবতেছি শিক্ষা পদ্ধতিতে কিছুটা পরিবর্তন আনব । কেননা সন্তানকে সুশিক্ষা দেয়া তো প্রত্যেক অভিভাবকের দায়িত্ব । এই এখন যেমন স্কুল কর্তৃপক্ষ শিক্ষার্থীর সাক্ষাৎকার নিয়ে স্কুলে ভর্তি নেয়-কেবল এই ব্যবস্থার পরিবর্তন । আগামীর দিনগুলোতে শিক্ষার্থীরা ভর্তির জন্য কোন পরীক্ষা দেবে না । বরং অভিভাবকরা শুধু শিক্ষকদের পরীক্ষা নিয়ে তারপর তাদের সন্তানকে স্কুলে ভর্তি করবে । পরীক্ষা বোর্ডে প্রশ্ন থাকবে, ভক্তের ভক্ত হয়ে ২০১৬ সালে আপনি কি কান ধরে রাস্তায় দাঁড়িয়েছিলেন ? শিক্ষকের উত্তর যদি না’বোধক হয় তবে তার কাছে সন্তানকে শিক্ষা গ্রহনের জন্য দেয়া যাবে । আর শিক্ষক যদি হ্যা-বাচক উত্তর দেয় তবে কোন অবস্থাতেই তাদের কাছে সন্তানকে শিক্ষার জন্য অর্পণ করা যাবে না । কেননা রাস্তায় দাঁড়িয়ে কানধরা একজন শিক্ষক শিক্ষার্থীর সামনে কোন মুখে মাথা উঁচু করে দাঁড়াতে পারবে । যারা কান ধরে রাস্তায় দাঁড়াতে পারে, তাদের নিজেদের তো কোন লজ্জা নাই, কাজেই তাদের কাছে সন্তানকে শিক্ষা গ্রহনের জন্য দিলে সে সন্তানও নিঃসন্দেহে নির্লজ্জ হবে ।